gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3279, del 06-07-1998 (1998/5003)

Recursos contenciosos administratius números 3775/96 i 4119/96. Notificació i citació a comparéixer.
----------------------------------------------------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5003


Organisme emissor
:   Universitat Politècnica de València

Tipus de document
:   Anunci

Recursos contenciosos administratius números 3775/96 i 4119/96. Notificació i citació a comparéixer. [1998/Q5003]
  
De conformitat amb allò que disposa l'article 60 de la Llei 30/1992, de Règim Jurídic de les Administracions Públiques i del Procediment Administratiu Comú, i en compliment d'allò establit en l'article 64 de la Llei de la Jurisdicció Contenciosa Administrativa, amb aquesta resolució es procedeix a notificar-ho a tots els interessats en l'expedient administratiu dels recursos números 02/0003775/1996, presentat per la senyora Josefa Romaguera Girbes, i 02/0004119/1996, presentat pel senyor Jesús Barrachina Martínez, els dos sobre la valoració obtinguda en les proves selectives convocades per la Resolució de data 12 de juny de 1995, d'aquest Rectorat, per a cobrir pel sistema de concurs oposició lliure llocs d'ordenança, vacants de la plantilla de personal laboral, publicada en el Diari Oficial de la Generalitat Valenciana de data 22 de juny de 1995; la qual serveix així mateix com a citació per tal que puguen comparéixer en interlocutòries davant la Secció Segona de la Sala Contenciosa Administrativa de Tribunal Superior de Justícia de la Comunitat Autònoma Valenciana en el termini de nou dies si convé al seu dret en qualitat de codemandat o coadjuvant, o codemandant sempre que es complisquen els requisits legals per a això, tal com disposa l'esmentada Llei de la Jurisdicció Contenciosa Administrativa.
  
El termini al·ludit es computarà a partir de l'endemà de la publicació d'aquesta resolució.
Diari Oficial de la Generalitat Valenciana


Sumari del DOGV 3297, del 30-07-1998 (1998/6197)

Informació pública de la modificació parcial del Pla General d'Ordenació Urbana de Cullera, en l'àmbit territorial 20, industrial marge dreta.
----------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6197


Organisme emissor
:   Ajuntament de Cullera

Tipus de document
:   Anunci

Informació pública de la modificació parcial del Pla General d'Ordenació Urbana de Cullera, en l'àmbit territorial 20, industrial marge dreta. [1998/Q6197]
  
De conformitat amb allò disposat a la Llei Reguladora de l'Activitat Urbanística, en els articles 38.2 i 55, el Ple de l'Ajuntament, en la sessió del dia de 30 de juny de 1998, va acordar sotmetre a informació pública el següent instrument de planejament:
  
- Modificació parcial del Pla General d'Ordenació Urbana de Cullera, en l'àmbit territorial 20, industrial marge dreta, promoguda per l'Ajuntament de Cullera.
  
El termini d'exposició pública és d'un mes, comptat des de l'endemà de la publicació del present edicte al Diari Oficial de la Generalitat Valenciana, durant el qual podrà ser examinat al Servei d'Urbanisme d'aquest Ajuntament, en dies i hores hàbils d'oficina, per tal que per qualsevol interessat puga realitzar, per escrit, al·legacions a l'esmentada modificació parcial del Pla General.
Diari Oficial de la Generalitat Valenciana


Sumari del DOGV 3384, del 01-12-1998 (1998/9507)

RESOLUCIÓ de 8 d'octubre de 1998, de la consellera de Benestar Social, per la qual es proveeix la vacant anunciada per la convocatòria 10/1998, de 30 de juny de 1998 (DOGV núm. 3.286, de 15 de juliol de 1998).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3384

Data del DOGV
:   01-12-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/9507


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 8 d'octubre de 1998, de la consellera de Benestar Social, per la qual es proveeix la vacant anunciada per la convocatòria 10/1998, de 30 de juny de 1998 (DOGV núm. 3.286, de 15 de juliol de 1998). [1998/S9507]
  
Vista la proposta formulada per la comissió avaluadora corresponent a la convocatòria 10/1998, de 30 de juny de 1998 (DOGV núm. 3.286, de 15 de juliol de 1998), per a la provisió, pel procediment de lliure designació, del lloc de treball número 5828, cap Secretaria director/a general, de la Direcció General de l'Esport de la Conselleria de Benestar Social.
  
D'acord amb el que disposa l'article 20 del Decret Legislatiu, de 24 d'octubre de 1995, pel qual s'aprova el text refós de la Llei de Funció Pública Valenciana, i també l'article 27 del Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana, resolc:
  
Nomenar la senyora Clara M.ª Hervella Ylla, funcionària de carrera del grup D, amb el NRP 95178576 E0, com a cap Secretaria director/a general de la Direcció General de l'Esport de la Conselleria de Benestar Social, lloc de treball número 5828, grup D, complement de destinació nivell 14 i complement específic E032.
  
Cessament i presa de possessió: El cessament en l'actual lloc de treball es produirà d'ofici l'últim dia del mes en què es publique aquesta resolució.
  
La presa de possessió en la nova destinació es produirà l'endemà hàbil al dia del cessament.
  
Contra aquesta resolució, que esgota la via administrativa, es podrà interposar recurs contenciós administratiu, en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen l'article 109 de la Llei 30/1992, de 26 de novembre, en relació amb la disposició addicional novena, i els articles 37.1 i 58 de la Llei de Jurisdicció Contenciosa Administrativa, amb la prèvia comunicació al/a la conseller/a, segons el que disposa l'article 110.3 de la Llei 30/1992, de 26 de novembre , de Règim Jurídic de les Administracions Públiques i del Procediment Administratiu Comú.
  
València, 8 d'octubre de 1998.- La consellera de Benestar Social: Marcela Miró Pérez.
Diari Oficial de la Generalitat Valenciana


Sumari del DOGV 3396, del 18-12-1998 (1998/10138)

RESOLUCIÓ de 16 de novembre de 1998, de la Direcció General de Desenvolupament Rural i Producció Agrària, per la qual es concedeix el títol d’agrupació de defensa sanitària al grup inicial de sanejament de bestiar oví-cabrum Ovis-Nou.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3396

Data del DOGV
:   18-12-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/10659


Data del document
:   16-11-1998

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 16 de novembre de 1998, de la Direcció General de Desenvolupament Rural i Producció Agrària, per la qual es concedeix el títol d'agrupació de defensa sanitària al grup inicial de sanejament de bestiar oví-cabrum ?Ovis-Nou?. [1998/X10272]
  
Examinat l'expedient promogut pel senyor Vicente Ruiz Tamarit, en qualitat de president del grup inicial de sanejament per a la constitució d'agrupació de defensa sanitària de bestiar oví-cabrum ?Ovis-Nou?.
  
Vist que s'ajusta al que es disposa en l'Ordre d'11 de maig de 1990, de la Conselleria d'Agricultura i Pesca, i en el Reial Decret 1.880/96, per la qual es regula la concessió del títol d'agrupació de defensa sanitària.
  
Vist l'informe-proposta del director dels serveis territorials de València, resolc:
  
Concedir el títol d'agrupació de defensa sanitària al grup inicial de sanejament de bestiar oví-cabrum d'Ovis-Nou d'Albuixech, que comprén els termes municipal d'Albuixech, Massamagrell, Vinalesa, Museros i Bétera, a la qual serà d'aplicació el que es disposa en la normativa vigent.
  
València, 16 de novembre de 1998.- El director general de Desenvolupament Rural i Producció Agrària: José Miguel Ferrer Arranz.
Diari Oficial de la Generalitat Valenciana


Sumari del DOGV 3193, del 27-02-1998 (1998/1487)

Informació pública del Projecte de Reparcel·lació Forçosa de la Unitat d'Execució La Balsilla.
----------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1487


Organisme emissor
:   Ajuntament de Villar del Arzobispo

Tipus de document
:   Anunci

Informació pública del Projecte de Reparcel·lació Forçosa de la Unitat d'Execució La Balsilla. [1998/M1487]
  
Presentat en aquest Ajuntament el Projecte de Reparcel·lació Forçosa de la Unitat d'Execució La Balsilla, promogut per l'urbanitzador adjudicatari del programa Nova Industrial Valenciana, SL, el Ple de la corporació ha acordat, en sessió extraordinària del 14 de febrer d'enguany, sotmetre a informació pública, durant un termini de 20 dies, l'esmentat projecte, mitjançant la publicació de l'obertura de tràmit, en un diari d'informació general editat a la Comunitat Valenciana i en el Diari Oficial de la Generalitat Valenciana, i durant el dit termini, que es comptarà a partir de l'última publicació, es podran presentar els suggeriments i les al·legacions que s'estimen procedents.
  
La documentació pertinent es troba a la Secretaria Municipal situada a la casa consistorial, plaça de la Iglesia número 1.
  
La qual cosa es posa en coneixement dels qui estiguen interessats, en complimient del que disposa l'article 69, en relació amb l'article 46.1 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3307, del 13-08-1998 (1998/6836)

ORDRE de 29 de juliol de 1998, de la Conselleria d’Agricultura, Pesca i Alimentació, per la qual s’amplia la dotació destinada a la concessió d’ajudes per a les agrupacions de defensa vegetal (ADV).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3307

Data del DOGV
:   13-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6836


Data del document
:   29-06-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 29 de juliol de 1998, de la Conselleria d'Agricultura, Pesca i Alimentació, per la qual s'amplia la dotació destinada a la concessió d'ajudes per a les agrupacions de defensa vegetal (ADV). [1998/X6836]
  
A través de l'Ordre de 6 de juny de 1998, de la Conselleria d'Agricultura, Pesca i Alimentació (DOGV núm. 3.269, de 22.06.98), es va publicar, entre altres, la línia pressupostària i l'import global màxim de les ajudes regulades per l'Ordre de 23 de maig de 1990, de la Conselleria d'Agricultura, Pesca i Alimentació, per la qual s'estableix una línia d'ajudes per a les agrupacions de defensa vegetal (ADV). D'acord amb l'article 47.9 del Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública Valenciana, i en ús de les atribucions que em confereix l'article 35 de la Llei 5/1993, de 30 de desembre, del Govern Valencià.
  
Vistes les sol·licituds presentades i com que existeix crèdit pressupostari disponible.
  
ORDENE
  
Article únic
  
Ampliar, per a l'exercici 1998, l'import global màxim de la línia 1704/000/98, de les ajudes regulades per l'Ordre de 23 de maig de 1990, de la Conselleria d'Agricultura, Pesca i Alimentació, a 88.521.866 de pessetes. Tot això en l'aplicació pressupostària 00.93.718.15.5.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de juliol de 1998
  
La consellera d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 3250, del 26-05-1998 (1998/3449)

Notificació del tràmit d'audiència anterior a la revocació del títol llicència d'agència de viatges.
----------------------------------------------------------------------------------------------------

### Dades del document

Número de DOGV
:   3250

Data del DOGV
:   26-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3449


Organisme emissor
:   Agència Valenciana del Turisme

Tipus de document
:   Anunci

Notificació del tràmit d'audiència anterior a la revocació del títol llicència d'agència de viatges. [1998/C3449]
  
Per no haver estat possible notificar de forma personal i directa a l'interessat el tràmit d'audiència anterior a la resolució de revocació del títol llicència d'agència de viatges de l'entitat Viajes Navarro Tours, SL, es procedeix a la seua publicació en el Diari Oficial de la Generalitat Valenciana, a l'efecte del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 18 de febrer de 1998.- El director de l'Àrea de Producte: Víctor Yepes Piqueras.
  
"La inspecció turística d'aquesta administració ha constatat el cessament de l'activitat com a agència de viatges, durant sis mesos continuats sense causa justificada, de l'entitat Viajes Navarro Tours, SL, el domicili social de la qual es troba a València, carrer del Marqués de Bellet, número 52.
  
Constituint el fet constatat causa de revocació del títol llicència d'agència de viatges (segons el que es disposa en l'article 11, apartat d, del vigent Reglament d'Agències de Viatges, Decret 20/1997, d'11 de febrer), amb caràcter previ a la resolució de revocació del mateix i segons el que es disposa en la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, se li concedeix el tràmit d'audiència perquè en el termini de 10 dies, comptadors a partir del següent al de la recepció del present escrit, al·legue i manifeste allò que considere oportú en defensa dels seus interessos."
Diari Oficial de la Generalitat Valenciana


Sumari del DOGV 3231, del 28-04-1998 (1998/3128)

ORDRE de 16 d'abril de 1998, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes previstes en el Programa Valencià d'Ocupació Estable per a l'exercici 1998.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3231

Data del DOGV
:   28-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3128


Data del document
:   16-04-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 16 d'abril de 1998, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes previstes en el Programa Valencià d'Ocupació Estable per a l'exercici 1998. [1998/X3128]
  
Mitjançant l'Ordre de 30 de desembre de 1997, de la Conselleria d'Ocupació, Indústria i Comerç, es regula el Pla Valencià d'Ocupació Estable per a l'exercici 1998.
  
El Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, estableix en l'article 47.11 la necessitat de fer públics les línies de subvenció que financen la concessió d'ajudes de naturalesa corrent o de capital i l'import màxim que s'hi destina.
  
En virtut d'això i de conformitat amb allò que es disposa en la disposició addicional primera de l'Ordre de 30 de desembre de 1997, de la Conselleria d'Ocupació, Indústria i Comerç,
  
ORDENE
  
Article únic
  
Per a l'exercici 1998 i de conformitat amb allò que s'estableix en Llei 15/1997, de 29 de desembre, de Pressupostos de la Generalitat Valenciana per a l'exercici 1998, les ajudes incloses en el Pla Valencià d'Ocupació Estable aprovat per mitjà de l'Ordre de 30 de desembre de 1997, de la Conselleria d'Ocupació, Indústria i Comerç (DOGV 3.161, de 14 de gener de 1998), es finançaran a càrrec de la secció 11, programa 322.10, Foment de l'Ocupació, línia 402, amb un import global màxim de 791.634.099 pessetes, de les quals 335.303.894 pessetes són finançades pel Fons Social Europeu i 119.425.964 pessetes són fons associats als anteriors.
  
València, 16 d' abril de 1998
  
El conseller d'Ocupació, Indústria i Comerç,
Diari Oficial de la Generalitat Valenciana


Sumari del DOGV 3289, del 20-07-1998 (1998/5565)

Rotlle d'apel·lació número 1.099/1996. Cèdula de notificació.
-------------------------------------------------------------

### Dades del document

Número de DOGV
:   3289

Data del DOGV
:   20-07-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/5565


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.099/1996. Cèdula de notificació. [1998/Q5565]
  
La Secció Sisena de l'Audiència Provincial de València ha dictat, en el rotlle d'apel·lació número 1.099/1996, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 545
  
- President: Vicente Ortega Llorca
  
- Magistrats:
  
· Ana Pérez Tórtola
  
· José María Llanos Pitarch
  
València, 12 de juny de 1998
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici executiu, promogudes davant el Jutjat de Primera Instància número 1 de Sagunt per la Caixa d'Estalvis de València, Castelló i Alacant contra el senyor Luis García Marqués, el senyor Arturo S. Pastor Planells, el senyor José Manuel García Sánchez, la senyora Ana María Lucas Richart, el senyor Miguel García Sánchez i la senyora María Alicia Devis Nadal, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandat, el senyor Luis García Marqués, representat pel procurador José Joaquín Pastor Abad i dirigit pel lletrat Antonio García-Reyes Comino. L'apel·lat, representat pel procurador José Joaquín Pastor Abad i dirigit pel lletrat Juan Navarro Gómez, ha comparegut. Els altres demandats apel·lats no han comparegut.
  
Decisió
  
1. Estimar parcialment el recurs d'apel·lació interposat per la representació del senyor Luis García Marqués davant la sentència de data 6 de setembre de 1994 i deixar-la sense efecte en el sentit que procedeix donar per acabat el judici des del moment en què va ser lliurat a l'executant el total de les quantitats que havia reclamat.
  
2. No realitzar cap pronunciament pel que fa a les costes causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Arturo S. Pastor Planells, el senyor José Manuel García Sánchez, la senyora Ana María Lucas Richart, el senyor Miguel García Sánchez i la senyora María Alicia Devis Nadal.
Diari Oficial de la Generalitat Valenciana


Sumari del DOGV 3393, del 15-12-1998 (1998/9982)

Informació pública de l'aprovació inicial del projecte d'expropiació dels terrenys inclosos dins de la Unitat d'Execució número 1 del Sector Z-2.
-------------------------------------------------------------------------------------------------------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/9982


Organisme emissor
:   Ajuntament d'Algemesí

Tipus de document
:   Anunci

Informació pública de l'aprovació inicial del projecte d'expropiació dels terrenys inclosos dins de la Unitat d'Execució número 1 del Sector Z-2. [1998/M9982]
  
El Ple de l'Ajuntament, en sessió ordinària celebrada el 29 de setembre de l'any en curs, acordà aprovar inicialment el projecte d'expropiació dels terrenys que a continuació s'indiquen, inclosos dins de la Unitat d'Execució número 1 del Sector Z-2, que constitueix l'àmbit del programa que es tramita conjuntament amb el projecte d'expropiació.
  
Cosa que es fa pública perquè els interessats puguen examinar l'expedient i formular les al·legacions que estimen oportunes en el termini d'un mes, comptador des de l'última publicació oficial
Diari Oficial de la Generalitat Valenciana


Sumari del DOGV 3218, del 06-04-1998 (1998/2613)

Correcció d'errada involuntària en l'article 159.3.f) de les Normes Subsidiàries del Planejament de Vallada.
------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2613


Organisme emissor
:   Ajuntament de Vallada

Tipus de document
:   Correcció d'errades

Correcció d'errada involuntària en l'article 159.3.f) de les Normes Subsidiàries del Planejament de Vallada. [1998/M2613]
  
El Ple de l'Ajuntament, en sessió de data 26 de gener de 1998, va adoptar l'acord de corregir l'errada involuntària en la redacció de l'article 159.3.F) de les Normes Subsidiàries del Planejament de Vallada, ja que figura una distància de reculada a límits de 25 metres lineals quan ha de figurar a 10 metres lineals.
  
La qual cosa es pública perquè en prengueu coneixement.